
Η προσπάθεια της ελληνικής κυβέρνησης για διαπραγμάτευση με τους δανειστές 
σε μια προσπάθεια εξεύρεσης «έντιμου συμβιβασμού» έχει φτάσει σε οριακό, 
πλέον, σημείο, χωρίς αυτός να έχει επιτευχθεί. Στο διάστημα που ακολούθησε από 
τις εκλογές ως σήμερα και με κομβικό σημείο τη συμφωνία της 20ης Φεβρουάριου, 
έγινε απολύτως σαφές ότι είναι αδύνατο να εξυπηρετηθούν οι κοινωνικές ανάγκες 
στη βάση των προγραμματικών δεσμεύσεων του ΣΥΡΙΖΑ, χωρίς την άσκηση «μονο¬ 
μερών ενεργειών». 

Αναγκαίες μονομερείς ενέργειες αποτελούν οι δεσμεύσεις του ΣΥΡΙΖΑ για διαγραφή 
του μεγαλύτερου μέρους του χρέους, άσκηση αποφασιστικού ελέγχου των χρημα¬ 
τοοικονομικών θεσμών, ακύρωση των μνημονιακών νόμων και της λιτότητας και 
λήψη μέτρων ανεξάρτητα από τους πανευρωπαϊκά επιβεβλημένους δημοσιονομι¬ 
κούς στόχους. 

Παρά τις συμβιβαστικές τακτικές εκ μέρους της κυβέρνησης, η πιθανότητά της 
ρήξης επανέρχεται διαρκώς στο προσκήνιο από τους ίδιους τους «δανειστές» και 
την ντόπια ελίτ, με τη μορφή του (ΞίΓθχίί. Ως τιμωρία δηλαδή και ως επίπτωση για τη 
μη συμμόρφωση της κυβέρνησης με το σύνολο των απαιτήσεών και των εκβιασμών 
τους. 

Είναι, λοιπόν, απολύτως αναγκαίο να ξαναπιάσουμε το νήμα των κοινωνικών 
αγώνων και να διαμορφώσουμε τις προϋποθέσεις υλοποίησης του προγράμματος 
μας. Τις προϋποθέσεις υπό τις οποίες μια ρήξη με το κατεστημένο της ΕΕ και το εγ¬ 
χώριο αστικό μπλοκ μπορεί να είναι εφαλτήριο κοινωνικής αλλαγής προς όφελος 
των εργαζόμενων. Σε αυτή την κατεύθυνση ανταποκρινόμαστε στο διεθνές κάλεσμα 
αλληλεγγύης στον δοκιμαζόμενο ελληνικό λαό. 

